Ethan Winters

**Ethan Winters** on kuvitteellinen hahmo ''Resident Evil'' -pelisarjan peleissä *[[Resident Evil 7: Biohazard]]* ja *[[Resident Evil Village]]*. Hahmon on luonut Capcom. Englanniksi hahmoa ääninäyttelee Todd Soley ja japaniksi Hidenobu Kiuchi. 

## Esiintymiset
### Resident Evil 7: Biohazard
*[[Resident Evil 7: Biohazard]]* -pelissä Ethan saa kolme vuotta sitten kadonneelta vaimoltaan Mia Wintersiltä videoviestin, jossa tämä muun muassa käskee Ethania pysymään poissa hänen luotaan. Ethan lähtee kuitenkin etsimään Miaa eräästä talosta ja löytää tämän, mutta Mialle on tapahtunut jotain, sillä hän välillä muuttuu vihamieliseksi, väkivaltaiseksi, voimakkaaksi ja hirviömäiseksi. Ethan joutuu taistelemaan hengestään Miaa vastaan. Jack Baker -niminen mies kuitenkin lyö Ethanin tajuttomaksi ja vie tämän ja Mian perheensä kotiin, jossa Ethan saa huomata, että Bakerien perheelle on myös tapahtunut jotain, koska hekin ovat hirviömäisiä. Löytääkseen Mian ja paetakseen Bakerien kodista Ethanin pitää kohdata jokainen perheen jäsenistä. Mialle pitää myös löytää lääke. Tässä auttaa Bakerin perheen tytär Zoe Baker, joka myös tarvitsee samaa lääkettä ja joka ei ole muuttunut samalla lailla kuin perheensä. Ethan saa myös tietää, että Mian ja Bakerin perheen on muuttanut tyttö nimeltä Eveline, joka halusi itselleen perheen. Ethan onnistuu pakenemaan Bakerin perheeltä ja saamaan Mialle lääkkeen. Eveline kuitenkin hyökkää heidän kimppuunsa ja kaappaa Ethanin eräälle laivalle, jolloin Mian pitää etsiä hänet. Mian täytyy kuitenkin lukita Ethan ulos laivasta ja jäätävä sinne itse, koska lääke ei parantanut häntä kokonaan. Ethan jatkaa matkaa yksin ja päätyy talolle, josta peli alkoi. Siellä hän kohtaa Evelinen, jonka onnistuu tuhoamaan. Tämän jälkeen Chris Redfield tulee hakemaan Ethania, mitä ennen hän oli hakenut Mian.

Pelissä Ethan saa tartunnan Evelinen luomasta aineesta. Tartunta tekee Ethanista kestävämmän ja antaa hänelle kyvyn regeneroitua.

### Resident Evil Village
*[[Resident Evil Village]]* -pelissä vuosia edellisen pelin jälkeen Ethan ja Mia ovat saaneet tyttären, Rosemaryn. Eräänä päivänä Chris Redfield tulee heidän kotiinsa, ampuu Miaan useita laukauksia ja ottaa Ethanin ja Rosemaryn mukaansa. Hän ei suostu kertomaan miksi teki näin. Matkalla tapahtuu onnettomuus, jonka jälkeen Rosemary kidnapataan. Ethan lähtee etsimään häntä. Etsiessään tytärtään hän saa tietää, että edellisen pelin päävihollisen Evelinen äiti Miranda aikoo herättää Evelinen henkiin Rosemaryn avulla. Toteuttaakseen tämän Miranda leikkaa Rosemaryn. Tästä surullinen Ethan saa tietää, että hän voi herättää tyttärensä henkiin, ja lähtee etsimään Rosemaryn paloja toteuttaakseen tämän. Myöhemmin selviää, että Chris ampui Miaa, koska tämä oli oikeasti naamioitunut Miranda, joka kidnappasi oikean Mian. Kun Rosemary saadaan herätettyä ja Mia löydettyä ja vapautettua, Ethan joutuu kohtaamaan vielä Mirandan. Hän voittaa tämän, mutta saa taistelussa pahoja vammoja, joista tietää kuolevansa. Hän uskoo Mian ja Rosemaryn Chrisin käsiin ja jää Mirandan kylään räjäyttämään sen. Mia ja Chris näkevät helikopterista, kun Ethan räjähtää kylän mukana. 

#### Shadows of Rose
Resident Evil Villageen ladattava sisältö *Shadows of Rose* sijoittuu yli kymmenen vuotta Resident Evil Village -pelin tapahtumien jälkeen. Siinä Ethanin ja Mian tytär Rose etsii Mirandan megamycetestä kristallia, jolla pääsisi eroon voimistaan, koska häntä kiusataan koulussa niiden takia. Pelissä salaperäinen Michael auttaa Rosea siinä. Michael on näkymätön asia, joka kommunikoi ja auttaa Rosea eräänlaisen kimaltavan pölyn avulla. Pelin lopussa paljastuu Michaelin olevan Ethanin tietoisuus. Kun pelin loppupuolella Rose kohtaa Resident Evil 7: Biohazardin päävihollisen Evelinen, taistelun lopussa Ethan auttaa Rosen pakoon Evelineltä ihmismuodossa. Kun Rose pelin lopussa viimein löytää kristallin ja pääsee voimistaan eroon, Resident Evil Villagen päävihollinen Miranda ilmestyy. Ethan auttaa Rosen ensin pakoon luolasta ja sitten hyökkää Mirandan kimppuun yrittäen ostaa Roselle aikaa paeta. Rose kuitenkin päättää auttaa isäänsä, joka loukkaantuu vakavasti. Hän tuhoaa kristallin saaden voimansa takaisin lopullisesti. Hän kuitenkin hyväksyy voimansa ja on voimakkaampi kuin koskaan. Hän onnistuukin tuhoamaan Mirandan. He halaavat ja juttelevat hetken ja sitten Rose poistuu megamycetestä, ja huomaa isänsä antaneen hänelle sormuksensa. Tämän jälkeen tapahtuu sama kuin Resident Evil Villagen tapahtumien jälkeen eli Rose käy Ethanin haudalla toivottamassa tälle hyvää syntymäpäivää. Tämän jälkeen agentti käy hakemassa autollaan Rosen sieltä, ja jokin hahmo, ehkä Ethan, lähestyy autoa.

## Perhe
### Mia Winters

**Mia Winters** (Katie O’Hagan) on Ethanin vaimo.

Hän katosi kolme vuotta ennen *Resident Evil 7: Biohazard* -pelin tapahtumia ja kun hän sen ajan jälkeen lähettää Ethanille videoviestin, tämä lähtee etsimään häntä. Hän löytääkin hänet nopeasti, mutta hän välillä muuttuu vihamieliseksi, väkivaltaiseksi, voimakkaaksi ja hirviömäiseksi, jolloin Ethanin pitää taistella hengestään. Ethan onnistuukin voittamaan Mian, mutta Jack Baker niminen mies pistää Ethanin tajuttomaksi ja vie tämän ja Mian kotiinsa. Siellä Ethanin pitää löytää Mia ja paeta hänen kanssaan. Zoe Bakerin avulla hän myös löytää Mialle lääkkeen. Ethan saa myös tietää, että Eveline niminen tyttö muutti Mian ja Bakerin perheen. Mia myös paljastaa, että hän oli erään järjestön palveluksessa, koska pääsi tämän lähelle. Eveline oli kuitenkin liian vahva. Matkalla pois Bakerien kodista Eveline hyökkää heidän kimppuun ja nappaa Ethanin erääseen laivaan. Laivassa Eveline yrittää saada hallusinaatioilla Mian muistamaan, että mitä siellä tapahtui. Mia saa muistinsa takaisin ja muistaa, että Eveline hyökkäsi laivaan ja pyysi Miaa olemaan hänen perheensä. Mia suostuu, mutta muuttaakin mielensä huomatessaan mitä Eveline tekee laivalle, ja tämä tuntee itsensä petetyksi. Mia myös lähetti laivalta Ethanille viestin, jonka tämä oli saanut pelin alussa. Muistelemisen jälkeen Mia jatkaa Ethanin etsimistä ja löytääkin hänet. Mia kuitenkin huomaa, ettei lääke parantanut häntä kunnolla ja sulkee Ethanin ulos laivasta, ja tämä lähtee pois. Chris Redfield tulee kuitenkin hakemaan Mian laivalta.

*Resident Evil Village* -pelissä kolme vuotta *Resident Evil 7: Biohazard* -pelin tapahtumien jälkeen Mia ja Ethan ovat saaneet tyttären, Rosemaryn. Eräänä päivänä Chris Redfield tulee heidän kotiinsa ja ampuu Miaan useita laukauksia. Pelin lopussa selviää, että se ei ollutkaan Mia vaan häneksi naamioitunut pelin päävihollinen Miranda, joka aiemmin kidnappasi Mian. Ethanin voitettua Mirandan Mia näkee kopterista, kun Ethan räjähtää Mirandan kylän mukana.

### Rose Winters

**Rosemary "Rose" Winters** on Ethanin ja Mian tytär, jonka nämä saivat *Resident Evil 7: Biohazard* ja *Resident Evil Village* -pelien tapahtumien välissä. Viimeiseksi mainitussa pelissä pelin päävihollinen Miranda kidnappaa Rosemaryn tavoitteenaan herättää henkiin tyttärensä, joka oli Eveline, *Resident Evil 7: Biohazard* -pelin päävihollinen. Hän leikkaa Rosemaryn kappaleiksi, mutta Ethan onnistuu saamaan kappaleet itselleen ja herättämään Rosemaryn henkiin. Pelin lopussa Ethan uskoo Mian ja Rosemaryn Chrisin mukaan ja räjähtää Mirandan kylän mukana. Vuosia myöhemmin Rosen koulukaverit kiusaavat häntä hänen voimiensa takia. *Shadows of Rose* -pelissä Rose saa kuulla K nimiseltä mieheltä, että voisi päästä eroon voimistaan erään kristallin avulla. Tämä kristalli löytyy Mirandan megamycetestä, johon Rose meneekin siellä hän salaperäisen Michaelin (paljastuu myöhemmin Ethanin tietoisuudeksi) avulla yrittää löytää kristallin, jonka pelin lopussa löytääkin. Miranda kuitenkin erehtyy ja paljastaa K:n olleen illuusiota, jonka avulla sai Rosen megamyceteen. Hän aikoo jälleen tehdä Rosesta tyttärelleen kehon. Tällöin Ethan tulee paikalle ja pakenee Rosen kanssa. Luolan ulkopuolella Ethan yrittää ostaa Roselle aikaa paeta hyökkäämällä Mirandan kimppuun. Hän loukkaantuu vakavasti, ja Rose päättää tuhota kristallin saaden voimansa takaisin lopullisesti. Hän kuitenkin hyväksyy voimansa ja on voimakkaampi kuin koskaan. Hän onnistuukin tuhoamaan Mirandan. He halaavat ja juttelevat hetken ja sitten Rose poistuu megamycetestä, ja huomaa isänsä antaneen hänelle sormuksensa. Tämän jälkeen tapahtuu sama kuin Resident Evil Villagen tapahtumien jälkeen eli Rose käy Ethanin haudalla toivottamassa tälle hyvää syntymäpäivää. Tämän jälkeen agentti käy hakemassa autollaan Rosen sieltä, ja jokin hahmo, ehkä Ethan, lähestyy autoa.

## Lähteet

## Aiheesta muualla
* Ethan Winters Resident Evil Wikissä